Alfred-Henri-Marie Baudrillart

**Alfred-Henri-Marie Baudrillart** (født 6. januar 1859 i Paris i Frankrike, død 19. mai 1942 i Paris) var en av Den katolske kirkes kardinaler og generalvikar i Paris.

## Liv og virke
### Bakgrunn
Han var sønn av Henri Baudrillart og Marie Sacy. Faren var professor i politisk økonomi ved Collège de France, sjefredaktør for *[[Journal des Économistes]]* og medlem av Académie des Sciences Morales et Politiques. Baudrillarts bestefar på morssiden, Samuel Ustazade de Sacy, var sjefredaktør for  *[[Journal des débats]]* og medlem av Académie française.

Han vokste opp i latinerkvarteret, der han gikk på École Bossuet fra 1868 og senere Collège Louis le Grand.

### Geistlig løpebane
I 1876 bestemte han seg for det kirkelige liv. Han studerte ved Institut Catholique de Paris fra 1878 til 1881.

Baudrillart trådte i 1890 inn i Oratoriekongregasjonen og studerte filosofi og katolsk teologi i Paris. Han ble presteviet i 1893 og underviste deretter ved Institut Catholique de Paris. Fra 1907 til 1942 var han rektor ved universitetet.

I 1905 etablerte han tidsskriftet *Revue practique d’apologetique*. I 1906 ble han æreskanonikus ved domkapittelet i Paris, og året etter ble han utnevnt til pavelig æresprelat. Han ble generalvikar i Paris i 1908. Samme år fikk han i oppdrag å lede arbeidet med *[[Dictionnaire d'histoire et de géographie ecclésiastiques]]*.

I 1918 ble han valgt til medlem av Académie française
### Hjelpebiskop i Paris
I 1921 utnevnte pave Benedikt XV ham til titulærbiskop av Hemeria og hjelpebiskop i Paris. Han ble utnevnt av pave Pius XI til pavelig tronassistent i 1925 og til titulærerkebiskop av Melitene i 1928.

### Kardinal
Han ble kreert til kardinalprest i 1935 av pave Pius XI, med tittelkirken San Bernardo alle Terme.

Baudrillart deltok på konklavet 1939 som valgte pave Pius XII. Under en preken i Paris, 30. juli 1941 ga han støtte til Tysklands invasjon av Sovjetunionen, og sa han at «Hitlers krig er et edelt initiativ til forsvar for europeisk kultur».

Han er begravet i kapellet Des Carmes i Paris.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Georges-François-Xavier-Marie Grente (1872-1959) *1918
* Biskop Marcel-Marie-Joseph-Henri-Paul Dubois (1896-1967) *1948
* Erkebiskop *Alfred-Henri-Marie Baudrillart* (1859-1942) *1921

## Referanser


## Kilder
* V. Carriere: *Le Cardinal Baudrillart 1859–1942*. Paris 1942
* 
* Roberts, Andrew: *Krigens storm : historien om andre verdenskrig sett med nye øyne*, Cappelen Damm 2010, ISBN 978-82-02-27666-9

## Eksterne lenker
* 
* The Cardinals of the Holy Roman Church